[{"text_idx": "#000000", "text": "Petra Elser: \u201cIkusi dugu zein garrantzitsua den hizkuntza irakaskuntza/normalizazio arlokoak eta lan munduko arduradunak elkartzea\u201d"}, {"text_idx": "#000001", "text": "\u201cHelduen Euskalduntze Alfabetatzea aurrera begira\u201d Glotodidaktikako VI. Topaketa izango da datorren azaroaren 9an eta 10ean Bilbon. Hainbat hitzaldi eta solasaldi izango dira bi egunetan eta artean baita zenbait esperientzia eredugarri ezagutzeko aukera ere. Horietako bat da Combi proiektua. Proiektuaren nondik norakoen berri emango du Petra Elser Banaiz Bagara elkarteko zuzendariak."}, {"text_idx": "#000003", "text": "Europan, lan munduari begira ari diren hizkuntza irakaskuntzako profesionalek aspalditik lantzen dituzte proiektu berritzaileak, hizkuntza irakaskuntza errazteko, eta beharretan zentratzeko gehiago."}, {"text_idx": "#000005", "text": "Proiektuaren erdigunea metodologia berrikuntzan lan egitea da; zuzenean lan jarduerekin eta hortik datozen komunikazio beharrekin lan egitea; hizkuntza laneko faktore bezala ikustea. Metodologia, gainera, langile kolektibo hartzailera dago egokitua: ikasketa akademikoen maila baxua, lan baldintza zailak, kultur aniztasuna...."}, {"text_idx": "#000009", "text": "Zein da proiektuaren helburu nagusia?\nProiektu honen bitartez \u201ckit\u201d bat sortzen ari gara, eragileei hainbat tresna eskura emateko. Proiektuak sei atal ditu: Laneko komunikazio beharrak aztertzea, irakaskuntzako ikuspegi anitzak lantzea (gomendio interaktiboak irakasleentzat), metodologia berrikuntza, ikastaro plangintza (gauza arrunta dirudi, baina saiatu ikastaro bat sortzen, etxeko langileekin....), ebaluaziorako bide berriak eta gomendio politikoak, azkenik."}]